
Az autonóm közúti járművek kiberbiztonsági kihívásai és társadalmi megítélése

A globális autonóm járművek piacát 2021-ben 94,43 milliárd USD-ra becsülték, és az előrejelzések szerint 2030-ra eléri a 1808,44 milliárd USD-t, amely 2021 és 2030 között 38,8%-os összetett éves növekedési ütemet mutat. Ezt a fejlődést támogatják a kormányzati finanszíroz. A beépített technológiai megoldások és a vezeték nélküli képességek elterjedésével a mai járművek már nem elszigetelt mechanikus gépek. Egy összekapcsolt rendszer részévé válnak, amelyben folyamatosan kommunikálnak a járművek az egyes rendszerelemei egy belső hálózatban, továbbá a járművek egymással és a forgalom irányítási központtal egyaránt. Ezen összekapcsolt adatok halmazát nevezzük önvezető közlekedési eszközök irányítási rendszerének. Ez a rendszer képes támogatni az autonóm közlekedés jövőbeli bevezetését és a mesterséges intelligencia használatával jelentősen javítani lehet a közlekedés biztonságát, hatékonyságát és fenntarthatóságát. Az autonóm közlekedési eszközök megjelenése azonban új biztonsági kérdéseket vet fel, amelyek az egész rendszert potenciális célponttá teszik a kiberbiztonsági támadásoknak, ezek pedig mind a közlekedés biztonságát, mind pedig az emberi életet veszélyeztethetik.



